Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1993. évi LIX. törvény (Obtv.) 21. §-a (3) bekezdésében foglalt kötelezettségének, amely szerint ha a megkeresett
Paragraph Index: 1466

8. számú melléklet A jászladányi ügyben megfogalmazott ajánlásaink Ügyszám: 2109/2001. Dr. Tóta Áronné asszonynak, Jász-Nagykun-Szolnok Megyei Közigazgatási Hivatal vezetõje Szolnok Kossuth L. u. 2. Tisztelt Hivatalvezetõ Asszony! I. A Jászladányi Cigány Önkormányzat elnöke – kiegészítve korábbi panaszát – elõadta, hogy a Jászladány Nagyközségi Önkormányzat határozatot hozott a fenntartásában lévõ általános iskola épületegyüttese egy részének bérbeadásáról a Zana Sándor Imre Nevelési, Oktatási Közhasznú Alapítvány Kuratóriuma részére. A döntés elõtt a kisebbségi önkormányzat egyetértését nem szerezték be, sõt figyelmen kívül hagyták a testület kifejezett tiltakozását. A kisebbségi önkormányzat véleménye szerint a tandíjas alapítványi iskolába szinte kizárólag nem roma gyermekeket írattak be a szülõk, a roma tanulók túlnyomó többsége az önkormányzati fenntartású intézményben folytatja tanulmányait.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes